**210401**

**Әр адам шынымен де ерекше ме?**

***«Өйткені Мен тура жолдан адасып кеткендерді іздеп, құтқаруға келдім, — деп жауап берді.»***

***(Лұқа 19:10)***

Бір мемлекеттік мектептегі айнаның бетінде: «Сіз қазір әлемдегі ең ерекше адамға қарап тұрсыз» деген жазу бар. Бұл жазу - балалардағы өзін-өзі бағалай білу қабілетін дамыту мақсатымен жазылған болатын. Иә, шынымен де, кейбір балалар өзін-өзі бағалаудың жоқтығынан зардап шегеді. Кейде ата-аналар: «Неге сен әпкең сияқты жақсы оқымайсын?», немесе «Сен ақымақсың!», немесе «Тезірек тұр, жалқау қыз!» - деген сияқты сөздерімен өз балаларының жетістіктерін төмендетіп тастайды.

Егер балаға бір нәрсені жиі айта берсеңіз, сонда ол сол нәрсеге сене бастайды. Бірақ балаға «Сен әлемдегі ең ерекше адамсың» деген сөздер баланың басында дұрыс емес ойды қалыптастырады. Неліктен? Ерекше адамдар өмірден ерекше артықшылықтарды күтеді, немесе ережелерді сақтаудың қажеті жоқ деп санайды. Олар кезектің басына немесе алдыңғы қатарға шығып: «Неге солай істемеске? Мен ерекшемін ғой» - деп ойлайды. Олар мұғалімдерден оларға ерекше көзқараспен қарауын күтеді. Неліктен? Өйткені «Мен ерекшемін ғой», яғни «Сен маған басқа балаларға қарайтындай қарай алмайсың» дегенді білдіреді.

Олар есейіп, өскеннен кейін, әлемнің ащы шындығына тап болады; мектептегідей оларға ешкім ерекше қарап, ерекше артықшылықтарды бермейді. Әрине, балаға сіз оның қатты жақсы көретіндігіңізді, сіз үшін оның ерекше екендігін айту керек. Бірақ егер сіз оған оның әлемдегі ең ерекше адам екенін туралы айтсаңыз, оған бұл әлемнің шындығын түсіну қиын болады.